Title: Pelaksanaan hudud di Malaysia
Description: Perbahasan mengenai hudud hari ini banyak dicorakkan atas dasar sentimen semangat dan retorik perpolitikan semata-mata. Seringkali juga masyarakat dihidangkan dengan polemik hudud tanpa memahaminya secara tuntas apatah lagi dalam konteks perlaksaannya di Malaysia masa kini. Justeru buku ini diterbitkan bertujuan merungkai pelbagai persoalan mengenai hudud yang kembali menjadi polemik hangat dalam masyarakat. Buku ini menghimpunkan kertas-kertas kerja sempena Muzakarah Jenayah Syariah Kebangsaan anjuran Yayasan Dakwah Islamiah Malaysia (YADIM) pada 29 Mei 2014 bertempat di Universiti Kebangsaan Malaysia, Bangi. Buat julung-julung kalinya YADIM berjaya menghimpunkan tokoh-tokoh akademik, ulamak dan cendekiawan daripada pelbagai latar belakang dari kalangan pimpinan-pimpinan parti politik, pakar-pakar perundangan Islam dan Perlembagaan Malaysia termasuklah bekas Ketua Hakim Negara dalam satu forum membincangkan secara ilmiah, terbuka dan ikhlas mengenai perlaksanaan hukum jenayah Syariah termasuklah hudud, qisas dan takzir dalam konteks Malaysia. Melalui kertas-kertas kerja ini, pebagai perkara pokok dibincangkan termasuklah kedudukan hudud dalam kerangka Syariah dan perundangan Islam, pandangan-pandangan fukaha mengenai keberkesanan perlaksanaannya masa kini, usaha pengkanunan atau mentaknin hukum hudud dalam konteks Kelantan dan Terengganu, cabaran dan peluang perlaksanaan dalam kerangka perundangan negara, dan perbandingan penggubalan hukum jenayah Syariah antara Brunei dan Malaysia.
Subjects: Criminal law (Islamic law), Islamic law
Places: Malaysia